ટ્રેડિશનલ વેરમાં એટલી બધી નવી ડીઝાઇન બજારમાં આવી રહી છે કે શું ખરીદવુ અને શું ન ખરીદવુ એમાં યુવતીઓ મૂંઝવણમાં મૂકાઇ જતી હોય છે. સાડી, અનારકલી ડ્રેસ, લોંગ કુર્તી, ઓફ શોલ્ડર ડ્રેસ અને ટોપ, કુર્તી અને પ્લાઝો, ઘાઘરા જેવા ઘણા બધા ઓપ્શન છે. પરંતુ તમારા પર આ દરેક ઓપ્શનમાંથી શું વધુ સારુ લાગશે, કેવુ સારુ લાગે છે એ પ્રમાણે પસંદગી કરો. તમે સિમ્પલ સાડી લઇને હેવી બ્લાઉઝ ડીઝાઇન કરી શકો છો. હાલમાં યુવતીઓ આ રીતની ફેશન વધુ પસંદ કરતી હોય છે. યુવતીઓ લાઇટ કલરની સાડી અને અન્ય આઉટફીટ્સ વધુ પસંદ કરી રહી છે. લાઇટ વેઇટ અને લાઇટ કલર સાડીમાં થોડા એમ્બ્રોઇડરી વર્ક સાથે હેવી બ્લાઉઝ સારુ લાગે છે. અત્યારે ખૂબ ચાલી રહેલી મિસ મેચની ફેશન યુવતીઓ અપનાવી રહી છે. પરંતુ જો આનુ સિલેક્શન બરાબર રીતે ન થાય તો એ ખરાબ પણ લાગી શકે છે. જે બીજા લોકોને કલર સારા લાગતા હોય તો એવુ જરૂરી નથી કે એ કલર તમને પણ સારા જ લાગશે. તમને કોઇ બીજા કલરનું કોમ્બિનેશન પણ સારુ લાગે એવુ બની શકે છે.